የአዲስ አበባ ፖሊስ የደንብ ልብስ በአዲስ ተቀየረ
አዲስ አበባ፡- የአዲስ አበባ ፖሊስ ለበርካታ ጊዜ ሲጠቀምበት የነበረውን የፖሊስ የደንብ ልብስ በአዲስ ዘመናዊ የደንብ ልብስ ቀየረ። የአዲስ አበባ ከተማ አስተዳደር ምክትል ከንቲባ ኢንጂነር ታከለ ኡማ አዲሱን የአዲስ አበባ የፖሊስ አባላት የደንብ ልብስ በትናንትናው እለት መርቀዋል። ምክትል ከንቲባ ኢንጂነር ታከለ ኡማ በምረቃ ሥነ ሥርዓቱ ላይ፣ የከተማዋን ሰላም እና ደህንነት ለመጠበቅ ጠንካራ ሥራ እየሰራ ያለውን የአዲስ አበባ ፖሊስ የማዘመን ሥራ ላይ ትኩረት ተሰጥቶ እየተሰራ መሆኑን ገልፀዋል። በዘላቂነትም የከተማ አስተዳደሩ አዲስ አበባን የሚመጥን ዘመናዊ እና የተደራጀ የፖሊስ ሰራዊት ግንባታ ላይ ትኩረት ሰጥቶ እንደሚሰራ መናገራቸውን የከንቲባ ጽህፈት ቤት አስታውቋል። የተመረቀው የአዲስ አበባ ፖሊስ የደንብ ልብስ የኮሚሽኑ አርማ ያለበት ሲሆን፣ በሂደት ለሁሉም አባላት እንደሚሰራጭም ተገልጿል።አዲስ ዘመን መስከረም 23/2012 በጋዜጣው ሪፖርተር 